ขาหักช่วงบริเวณต้นขาข้างขวา เข้าห้องน้ำแล้วเผลอลงน้ำหนักขาข้างนั้นแต่ไม่นานมากเลยรีบจับราว ตอนลงน้ำหนักขาจะเฉียงออกด้านขวาแต่พอยืนตรงๆก็กลับมาปกติค่ะ(ยกขาไม่ได้เอาเท้าลงพื้น) ผ่ามาได้ประมาณ23วันค่ะอยากทราบว่าจะมีผลอะไรมั้ยคะ
สวัสดีค่ะ กระดูกขาเป็นกระดูกที่รับน้ำหนักตัวในร่างกายค่อนข้างมาก การหักหรือเคลื่อนจึงควรได้รับการรักษาโดยแพทย์กระดูกและข้อ ไม่ว่าจะเป็นการดามภายนอกหรือการผ่าตัดแก้ไขหลังการผ่าตัดกระดูกที่ขา อาจต้องใช้เวลาในการฟื้นตัว ไม่ลงน้ำหนักประมาณ 4-8 สัปดาห์แรก หลังจากนั้นจะค่อยๆลงน้ำหนักหรือทำกายภาพต่อได้ หากกระดูกเริ่มติดกันดีจากที่กล่าวมา หากเผลอลงน้ำหนักไม่นานมากนักดังกล่าวมา น่าจะไม่ได้มีผลเสียต่อการเชื่อมของกระดูกมากนัก ไม่ต้องกังวลค่ะ แนะนำการปฏิบัติตัวตามที่แพทย์แนะนำต่อไป และกลับไปติดตามอาการตามนัด สังเกตอาการในระหว่างนี้ ถ้าปวดขามาก มีกระดูกขาผิดรูปชัดเจนให้เห็น ให้รีบกลับไปพบแพทย์